Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko parantumisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan "Yliluonnollista!"-ohjelmaan.
Tervetuloa maailmaani, joka on luonnollisesti yliluonnollinen.
Tunsin Kenneth Haginin.
Hän teki ja koki valtavia ihmeitä.
Hän löysi Efesolaiskirjeestä kaksi rukousta.
Hän rukoili niitä rukouksia omassa elämässään -
yli tuhat kertaa.
Muutama vuosi sitten eräs toinen rukous herätti keskustelua.
Kohuttiin Jabesin rukouksesta, muistatteko sen?
Tämäniltainen vieraani alkoi tutkia Raamattua.
Hän halusi löytää kaikkein yliluonnollisimmat rukoukset.
Jos Jabesin ja Efesolaiskirjeen rukoukset toimivat ennen, -
ne toimivat teidänkin elämässänne. Haluatteko kuulla lisää?
Ennen lähetyksen alkua Mike Shreve kertoi minulle yhden asian.
Hän kertoi, mitä Jumala oli puhunut hänelle tästä ohjelmasta.
Mitä on odotettavissa?
Olen ollut täynnä odotusta.
Kun ohjelma esitetään, ihmeitä tapahtuu ympäri maailmaa.
Olen tuntenut sen jo viikkoja.
Olen rukoillut ja paastonnut.
Odotan ihmeellisiä asioita.
Kahden vuoden ajan olet tutkinut Raamatun rukouksia.
Mikä sai sinut ryhtymään siihen?
Vuosituhannen vaihteessa innostuttiin Jabesin rukouksesta.
Se on yksi 23 sanaa pitkä virke.
Sen lukeminen kestää 10 sekuntia.
"Jospa sinä siunaisit minua ja laajentaisit minun alueeni; -
jospa sinun kätesi olisi kanssani ja sinä varjelisit pahasta, -
niin että pääsisin kipuja kärsimästä!" (1.Aik.4:10)
Ihmisiä innosti se, miten nopeasti taivas vastasi.
"Ja Jumala antoi hänen pyyntönsä toteutua."
Meille ei kerrota, liittyikö siihen jotain yliluonnollista.
Mutta Jumala vastasi.
Sydämelläni oli tämä: -
Jos tuo rukous sai kristityt niin innostumaan, -
entä ne rukoukset, joihin vastattiin todella voimallisesti?
Kahden vuoden ajan etsin...
Olen kuullut Jabesin rukouksesta mitä ihmeellisimpiä todistuksia.
On siis olemassa rukouksia, joihin vastattiin vielä ihmeellisemmin.
Ja ne olisivat käytettävissämme.
Jabesin rukouksessa varmasti on voimaa.
Mutta sen vastaus ei ollut yliluonnollinen ihme.
Tärkeämpää on tutkia rukouksia, joihin vastattiin ihmeellä.
Kun kävin niitä läpi, löysin niin sanottuja voimakohtia.
Julistuksia ja tapoja lähestyä Jumalaa, -
jotka tuntuivat kääntävän Jumalan sydämen vastaamaan.
Rukouselämäni muuttui, kun aloin rukoilla niiden mukaan.
En tarkoita kaavojen seuraamista, ei se ole Jumalan tahto.
On kyse suhteesta Jumalaan.
Ei ole olemassa sanoja, joilla voi manipuloida Jumalaa.
Mutta on rukouksia, joihin Jumala ennenkin on vastannut.
Otetaan esimerkiksi erään kuuluisan rabbin rukoukset.
Tarkoitan Moosesta.
Hetken pelkäsin, että puhut jostain tuntemattomasta rabbista.
Mutta tämähän oli...
Pelästytit minut.
Siinä vaiheessa Mooses oli lannistunut ja pettynyt, -
surullinen ja väsynyt ihmisiin.
Hän oli tehnyt kaikkensa pitääkseen kansan Jumalan yhteydessä.
Kun hän oli Siinainvuorella, -
kansa alkoi palvoa epäjumalaa.
Mooses järkyttyi nähdessään kansan tanssimassa patsaan ympärillä.
Selvitettyään tilanteen hän palaa Jumalan luo.
Hän keskittyy Jumalaan eikä ihmisiin.
"Jos siis olen saanut armon sinun silmiesi edessä, -
niin ilmoita minulle tiesi, että tulisin tuntemaan sinut ja -
tietäisin saaneeni armon sinun silmiesi edessä." (2.Moos. 33:13)
Ensin ajattelin, että siinä on pelkkää toistoa.
Jos olen saanut armon, haluan tietää saavani armon.
Sitten ymmärsin, että hän pyytää lisää armoa ja voitelua.
Hän tarvitsee sitä, koska ihmiset ovat riippuvaisia hänestä.
Ilmoita minulle tiesi, näytä, mitä minun pitää tehdä.
Silloin tunnen Sinut, kun näen Sinun tekosi.
Jos tunnen tiesi, tunnen Sinut.
Jumalan luonne näkyy teoissa, joita teemme Hänen nimessään.
Jumala näyttäytyy niissä muille.
Minä opin Mooseksen rukouksen opetuksen ennen uskoontuloani.
Seuraavaksi Mooses pyysi Jumalaa näyttämään kirkkautensa.
Jumala antoi kaiken ihanuutensa kulkea Mooseksen ohi -
ja huusi Herran nimen.
Mooses pyysi kirkkautta, Jumala näytti ihanuutensa.
Ennen uskoontuloani en tuntenut Mooseksen rukousta.
Sain kirjeen ystävältäni, kun vielä toimin joogaopettajana.
Olin syvällä idän mystiikassa, olin 400 oppilaan guru.
Vietin 12 tuntia päivässä yksin meditoiden.
Yritin löytää "jumalatietoisuuden".
Kirjeessä ystäväni sanoi, etten voi löytää Jumalaa sillä tavalla.
Pitäisi uudestisyntyä ja ottaa Jeesus elämäni herraksi.
Ensin torjuin kirjeen, en halunnut rajoittua yhteen uskontoon.
Ajattelin, että on parempi hyväksyä kaikki uskonnot.
Mutta kirje painoi mieltäni.
Lopulta päätin omistaa yhden päivän Jeesukselle -
ja pyytää Häntä ilmestymään.
En ehkä puhunut kirkkaudesta, mutta sitä oikeasti tarkoitin.
12 tunnin ajan luin Raamattua -
ja pyysin Jeesusta ilmestymään, jos hän todella oli olemassa.
Iltapäivällä lähdin yliopistolle opettamaan joogaa.
Kaupungissa eräs rukousryhmä oli rukoillut puolestani 24/7.
Liftasin yliopistolle, ja yksi ryhmän jäsen otti minut kyytiin.
Pyhä Henki oli sanonut hänelle: "Nouse autoon ja aja."
Ei hän tiennyt, että oli rukoillut puolestani yli kuukauden.
Ja olin juuri pyytänyt merkkiä.
Mike todella sai merkin.
Se mies lienee onnellinen.
Rakastan Mooseksen rukousta.
Jumala, näytä meille kirkkautesi.
Kun jatkamme, näytä kirkkautesi.
Yliluonnollista! jatkuu kohta.
Haluan sinun vaeltavan jumalalli- sessa terveydessä 24/7.
Valitsin lempijakeeni parantumisesta eri käännöksistä.
Ne ovat tarjolla ilmaisena sähköisenä kirjana.
Mietiskele ja rukoile niitä elämääsi ääneen päivittäin, -
niin näet Jumalan valtakunnan yliluonnollisen voiman elämässäsi.
Voit ladata kirjan vaikka heti!
Monet katsojat kokevat ihmeitä ja parantumisia ohjelman aikana.
Paranin eilen ylistyksen aikana.
Olin vuosia kärsinyt polven niveltulehduksesta ja kivuista.
Tunsin Jumalan voiman ja seisoin heti suorempana.
Kiitän Jumalaa ohjelmastanne.
Katsoin perjantaina ohjelman nauhalta.
Lauantaina silmässäni ollut kivulias näppylä oli kadonnut.
Kunnia Jumalalle!
Uskon Jumalan parantavan myös vanhan niskakipuni.
Kiitos Sid, kun annat Pyhän Hengen johtaa ohjelmaasi.
Jos ohjelma on siunannut sinua, -
kerro siitä meille osoitteessa www.sidroth.org/praise.
Jos pidät ohjelmamme katsomisesta, -
voit katsoa ohjelmaa arkistostamme milloin vain -
tietokoneella, älypuhelimella tai tabletilla.
Voit katsella myös opetustilaisuuksia, -
jotka on nauhoitettu Pohjois- Carolinan opetuskeskuksessa.
Opettajat palvelevat monin hengenlahjoin.
Voit myös katsoa ylistys- ja rukoustilaisuuksia.
Mene osoitteeseen www.sidroth.org/ISN.
ISN varustaa teitä.
Se auttaa olemaan normaali Raamatun mukaisesti.
Opit kulkemaan Jumalan todellisuudessa uusin tavoin.
Tämä kaikki osoitteessa: www.sidroth.org/ISN
Yliluonnollista! jatkuu nyt.
Malakia sanoo, että juuri ennen Messiaan paluuta -
profeetta Elia ilmestyy.
Uskon, että Elian henki tulee.
Kerro Elian yliluonnollisesta rukouksesta.
Elia seisoi yksin vastassaan 850 väärää profeettaa.
Israeliin oli tulossa herätys.
Elian rukous oli lyhyt.
1.Kun. 18:36: "Herra, tulkoon tänä päivänä tiettäväksi että, -
sinä olet Jumala Israelissa ja että minä olen sinun palvelijasi -
ja että minä olen sinun käskystäsi tehnyt kaiken tämän."
Jae 37: "Vastaa minulle, että tämä kansa tulisi näkemään, -
että sinä, Herra, olet Jumala -
ja että sinä käännät heidän sydämensä takaisin."
Vuosia sitten minullakin oli alivoima.
Olin Intiassa saarnaamassa useille sadoille hinduille.
Suurin osa ei ollut ikinä kuullut evankeliumia.
Tunsin valtavaa painostusta.
Kuin joku olisi kuristanut minua.
Puhuminen kävi vaikeaksi.
Kriittisellä hetkellä sain tiedon sanan kuurojen parantumisesta.
Jumala käski kertoa, että jos sanomani on totta, -
kaikki kuurot alkavat kuulla.
Muuten minut saa heittää ulos.
En tiennyt, miten tärkeää oli reagoida tuohon tiedon sanaan.
Lavan takana odotti kuusi radikaalia hindumiestä.
Useimmat hindut ovat todella ystävällisiä ja suvaitsevaisia.
Mutta lempeimmästäkin kulttuurista löytyy radikaaleja.
Miehet olivat tulossa lekan kanssa.
Takaovi oli vahvasti suojattu.
Lavalle tuotiin seitsemän kuuroa.
Neljä heistä oli täysin kuuroja.
En halunnut aloittaa helpoimman kautta eli heistä, -
jotka kuulivat toisella korvalla.
Minulle tuotiin täysin kuuro 23-vuotias mies.
Kun rukoilin hänen puolestaan, kuulin takaani isoja rysäyksiä.
Takaovea hakattiin lekalla, ja viimein lukko murtui.
Kuusi hindumiestä juoksee hurjistuneena kohti minua.
Katson miehiä yhä rukoillen.
Yhtäkkiä kuuro nuorukainen alkaa huutaa: "Minä kuulen!"
Yleisö villiintyy.
Mitä jos hän ei olisi kuullut?
Se kävi kyllä mielessä.
Päässäni käytiin taistelua.
Äkkiä hindumiehet pysähtyvät.
Olin käyttänyt Elian taktiikkaa.
Kerroin tekeväni sen, mihin Jumala kehotti.
Elia totesi, että jos hän puhuu totta, -
ja Herra on oikea Jumala, niin tuli lankeaa taivaasta.
Sanoin, että jos Jeesus on Vapahtaja, nämä paranevat.
Silloin täytyy todella olla varma.
Jumala oli järjestänyt asian ihmeellisellä tavalla.
Hinduradikaalien johtaja oli parantuneen kuuron naapuri.
Eikö Jumala ole mahtava?
Palvelemme ihmeellistä Jumalaa.
En olisi itsekään osannut suunnitella paremmin.
Miehet pysähtyvät ja johtaja tulee kuiskailemaan parantuneelle.
Nuorukainen toistaa kuiskaukset ja mies on ihmeissään.
Toisetkin tulevat kuiskaamaan kuurolle ja ihmettelevät.
Luulin koko ajan, että kyseessä oli virallinen tarkastuskomitea.
En tiennyt, että miesjoukko oli tullut hakkaamaan minut.
Minua olisi raahattu auton perässä, kunnes olisin kuollut.
Myöhemmin he kertoivat halunneensa estää lähetystyötä.
Minua se ainakin olisi estänyt.
En tiennyt tätä silloin, vaan jatkoin rukouspalvelua.
Toinenkin kuuro parantui.
Tietämättömyyttäni lähetin hänet tarkastuskomitean luo.
He todistivat, että hänkin kuulee.
Kaikki seitsemän kuuroa paranivat.
Heitä ei tavoitettu vain järjellä, vaan yliluonnollisilla ihmeillä.
Niin alkuseurakunta toimi.
Haluan kysyä sinulta jotain.
Voiko kuka tahansa käyttää näitä yliluonnollisia rukouksia, -
joita olet Raamatusta tutkinut?
Toki, kaikki Jumalan lapset voivat.
Vaikka kaikki eivät välttämättä saa tiedon sanoja, -
voimme aina toimia Raamatun sanan pohjalta.
Kirjoitettu Sana on voimallinen, Jeesuskin käytti sitä.
Jokainen uskovainen voi vedota: "On kirjoitettu..."
Uuden liiton rukoukset ovat erityisiä, kuten hoosianna-rukous.
Hoosianna oli uuden liiton alku.
Sanaa käytetään Raamatussa vain, kun Jeesus ratsastaa Jerusalemiin.
Se tulee vanhasta heprealaisesta tervehdyksestä, -
jota käytettiin juhla-aikoina.
"Herra pelasta, rukoilemme sinua."
Jeesuksen saapuessa Jerusalemiin väkijoukko ympäröi hänet.
"Hoosianna Daavidin pojalle!"
"Siunattu olkoon hän, joka tulee Herran nimeen." (Matt. 21:9)
Kun huudat hoosiannaa, pyydät Jumalaa pelastamaan.
Sydämessäsi uskot hänen pelastavan.
"Hoosianna korkeuksissa!" eli uskot pelastukseen, joka -
on korkein mahdollinen.
Jumala pelastaa ihmisen synniltä, sairaudelta ja kuolemalta.
Jeesus teki sen, hän vastasi tuohon rukoukseen.
Hoosianna muutti maailman.
Kenneth Hagin rukoili yli tuhat kertaa -
kaksi Efesolaiskirjeen rukousta.
Kirje efesolaisille 1:17-20 ja 3:14-19.
Sinä aloit tehdä samoin, mitä sitten tapahtui?
Alustuksena kerron, että nuo rukoukset -
eivät ole vain Paavalin rukousta efesolaisten puolesta.
Ei vain tiettyyn tilanteeseen.
Raamattu on Jumalan hengitystä, Pyhän Hengen innoittamaa.
Kirjoittajissa vaikutti Pyhä Henki.
Paavalin rukous efesolaisille on tarkoitettu muillekin.
Että saisimme viisauden ja ilmestyksen Hengen, -
tuntisimme toivon ja hänen perintönsä kirkkauden ja -
hänen voimansa ylenpalttisen suuruuden meitä kohtaan.
Pyhä Henki johti tuon rukouksen Paavalin kautta -
koko Kristuksen ruumiille silloin ja satoja vuosia myöhemmin.
Se koskee myös meitä täällä tänään.
Jumala näytti minulle jotain, mitä en ollut ennen tajunnut.
Minun piti ottaa nuo rukoukset vastaan totuutena.
Aloin rukoilla, että otan vastaan viisauden ja ilmestyksen Hengen.
Tehtyäsi sen, rukoilit jonkun puolesta; mitä tapahtui?
Erään nuoren pojan naama oli hakattu, hän oli sokea ja kuuro.
Olin juuri ottanut voiman rukouksessa vastaan.
Poika alkoi heti nähdä ja kuulla.
Rukoile nyt heti.
Jeesuksen nimessä huudan hoosiannaa jokaisen katsojan ylle.
Huudetaan kaikki yhdessä.
Isä, tulemme luoksesi vedoten siihen, mikä on kirjoitettu.
Olet sanassasi antanut meille vallan vihollisen yli.
Murskaamme vihollisen vallan ja valtaamme linnakkeet.
Rammat parantuvat, kuurot kuulevat ja sokeat näkevät.
Tunnen voitelun, joka tuhoaa väärät ikeet.
Voitelu leviää yleisöön.
Huutakaamme hoosiannaa, hoosianna korkeuksissa!
Nouskaa seisomaan! Hoosianna, herra pelastaa!
Uskomme, että Herra pelastaa synniltä ja sairauksilta.
Hän pelastaa meidät painostukselta ja paholaisen juonilta.
Nostamme kätemme ja huudamme hoosianna, halleluja!
Loppuun otan kaikkein tärkeimmän ja ihmeellisimmän rukouksen.
Se on Roomalaiskirje 10:9.
Jos tunnustat suullasi, että Jeesus nousi kuolleista, -
ja uskot sen sydämessäsi, niin sinä pelastut!
Jalkani oli alkanut kouristella, ja sitä särki läpi yön.
Herätessä kipu vain paheni, eikä mikään auttanut siihen.
Ohjelmanne rukouksessa sanouduin irti kirouksista -
ja vanhempieni arvostelemisesta.
Kipu lähti välittömästi.
Pelkäsin yliluonnollista, -
mutta ohjelmanne ja opetus- materiaalinne muutti asian.
En pelkää enää ja uskon saaneeni ilmestyksen Jumalalta.
Jaa todistuksesi osoitteessa www.sidroth.org/praise.
Seuraavassa jaksossa: -
Kun haastattelin Gordonia, -
parantumisen vedet virtasivat, kuten Hesekiel kirjoittaa.
Hesekielin mukaan se virta tuo tullessaan elämää.
Sairaudet, demonit, varoitan teitä: virta on täällä!
Lahjoitustesi avulla voimme esittää ohjelmaa Israelissa ja -
viedä evankeliumia juutalaisille.
Suomennos: Sari Mäkilä